Banting – toortsie.com
April 15, 2022 ~ Toortsie	~ 9 Kommentaar
Hoe gaan dit met die gewigsverlieskompetisie?
Februarie 17, 2022 Februarie 16, 2022 ~ Toortsie	~ 13 Kommentaar
Die span van 20 deelnemers is goed op dreef! Ek is sommer trots op hulle!
Ek dink die meeste van hulle het al vergeet dat dit eintlik 'n kompetisie is. Hulle ondersteun mekaar. Gee mekaar raad. Deel resepte uit. Moedig mekaar aan. Vertel van iets lekkers wat hulle gaarmaak.
Sommige is erg geraak deur die Carb Flu, maar op hierdie stadium is almal al lankal deur daardie nare tonnel van koolhidraatonttrekking. Dis ongelooflik hoe sout en water dit ligter maak, en in erge gevalle, Rehidrate!
Elkeen van die persone is op sy/haar eie pad van herstel. Ek begin terugvoer kry van oorwinnings wat behaal word, ook in sommige valle teleurstellings. Iemand vertel my dat die alomteenwoordige pyn wat sy altyd gehad het, weg is. Ek probeer om 'n verhouding met elkeen te bou en minstens een keer per week in persoon met elkeen te gesels. Hoe gaan dit met jou? Liggaamlik? Geestelik? Ons gesels oor meer as net gewigsverlies en kos en dieet. Ons vat hande waar iemand die behoefte het daaraan.
Ek glo dat hierdie lawwe idee wat ek een aand ná 9 gekry het, nie sommer net 'n lawwe idee was nie. Ek glo dat dit van God af gekom het, anders sou dit al van die eerste oomblik af gedoem wees. Ek sien 'n wonderlike groep mense op pad na 'n nuwe leefstyl met gesonder liggame.
En die gewigsverlies? Ag, dis wonderlik. Saam het hulle binne die eerste 10 dae al 50 kg verloor … dit is 100 pakke botter! Ons sal binnekort 'n bakkie én 'n Venterwaentjie nodig hê om al die pakke botter wat langs die pad verloor raak, op te tel.
En die pryse? Daar is 'n wonderlike naweek vir 'n gesin van 4 in een van Seegogga se vakansiehuise by Struisbaai. Daar is ook 'n heerlike geskenkpak van Avon-produkte wat Rina van Papendorp geskenk het. Mrs Martins Mikrobes het ook 'n wonderlike pak skoonmaakmiddels geskenk, dis die lekkerste produkte denkbaar. Rita Oatway het 'n pragtige skildery geskenk, ons het besluit op die een met die blomme. En dan kry ons ook 'n heerlike boksie wyn by Rooiberg Kelders, wat mos al vir jare bekend is vir hulle wenwyne. Desiree Kleinhans, eienaar van Suidpunt Potpourri, die mees suidelikste restaurant in Afrika, en ook van Earth, 'n lieflike restaurant en geskenkwinkel in Struisbaai, het 'n wonderlike geskenkpak saamgestel.
So, daar gaan meer as een wenner wees! Ek is so opgewonde!
Januarie 21, 2022 Januarie 20, 2022 ~ Toortsie	~ Lewer kommentaar
Hierdie Banting Gewigsverlieskompetisie raak net al hoe opwindender by die dag! Hoor net hier: Mrs Martin's Mikrobes wat die wonderlikste skoonmaakreeks het, bied 'n Mrs Martin's beginnerspak aan as prys! Die waarde daarvan is R800 en hulle sal dit self koerier na die wenner hiervan, wat die waarde van die prys R950 maak.
Maar dis nog nie al nie! Hulle bied ook 'n kompetisie in die kleine aan vir hierdie selfde kompetisie. Hulle gaan 'n gratis kaartjie skenk aan een van hulle kliënte (waarde R650). Noem dit nou besigheid, né?
Mrs Martin's skryf:
Ek gebruik al 'n geruime tyd Mrs Martin's se mikrobes in my huis en dis regtig lieflike produkte. Baie dankie vir hierdie wonderlike prys. Ondersteun gerus hierdie borg.